Julia Juli

Julia Juli adalah merupakan sebuah drama bertemakan kisah dongeng fantasi yang disiarkan di Slot Lagenda. Dibintangi oleh Dynas Mokhtar, Misha Omar, Nik Sayyidah, Aqasha, Zed Zaidi, Rahim Jailani, Abby Abadi dan ramai lagi. Drama ini disiarkan dua kali sehari di saluran televisyen yang berbeza iaitu TV3 pada jam 4 petang, manakala siaran ulangannya pada jam 8:30 malam di TV9. Drama ini mula ditayangkan sebanyak 20 episod bermula pada 3 Mac 2009.

Sinopsis
Drama ini mengisahkan kehidupan Juli sebagai seorang kakak sulung yang terlalu taksub kepada dunia fesyen dan kecantikan. Beliau dipaksa untuk berkahwin dengan Putera Adika yang tidak disukainya lalu diapun mengambil keputusan untuk melarikan diri ke bumi. Setibanya dia di bumi, Juli bertemu dengan Arif, seorang perunding fesyen kaya yang telah terpikat dengan kecantikannya. Raja Iskandar yang murka dengan perlakuan puteri sulungnya itu lalu mengutus kedua-dua adik Juli, iaitu Julu dan Jula untuk mencari kakak mereka dan membawanya pulang ke kayangan semula. Namun, sesampainya mereka dibumi, Julu dan Jula terpisah dan kemudian mereka tidak mengenali antara satu dengan yang lain. Maka bermula dugaan mereka dalam menjalani kehidupan sebagai manusia biasa  di bumi.

Pelakon
Pelakon utama
 Dynas Mokhtar sebagai Juli / Julia
 Misha Omar sebagai Julu / Juzulaikha
 Nik Sayyidah sebagai Jula / Jusofia 
 Zed Zaidi sebagai Arif
 Danny X-Factor sebagai Remy 
 Shawal Ruslan sebagai Izwan 
 Rahim Jailani sebagai Raja Iskandar 
 Abby Abadi sebagai Permaisuri Balqis

Pelakon pembantu
 Imuda sebagai Memanda Negeri
 Aqasha sebagai Putera Adika 
 Kamalia Mat Dom sebagai Bonda Putera Adika
 Aznah Hamid sebagai Hanim 
 Khairil Anwar Aman sebagai Haron 
 Faridwari sebagai Indera
 Nasha Hassan sebagai Diana
 Irene Tan sebagai Connie
 Yana sebagai Nora
 Zarynn Min sebagai Hani 
 Ilyas Ismail sebagai Dino

Pelakon undangan
 Jason Chong sebagai Freddie
 Joey Daud sebagai Pelakon Popular

Lagu-lagu

 Semua lagu-lagu adalah nyanyian Misha Omar.

Rujukan